****

**ΕΛΛΗΝΙΚΗ ΔΗΜΟΚΡΑΤΙΑ Κίσσαμος, 02/05/2024**

**ΝΟΜΟΣ ΧΑΝΙΩΝ**

**ΔΗΜΟΣ ΚΙΣΣΑΜΟΥ**

**ΓΡΑΜΜΑΤΕΙΑ ΔΗΜΑΡΧΟΥ**

**ΔΕΛΤΙΟ ΤΥΠΟΥ**

**ΠΑΣΧΑΛΙΝΟ ΜΗΝΥΜΑ ΔΗΜΑΡΧΟΥ ΚΙΣΣΑΜΟΥ**

Το Πάσχα είναι εορτή νίκης και λύτρωσης από τον φόβο του θανάτου. Η Εβδομάδα των Παθών που καταλήγει στην Ανάσταση, συμβολίζει το πέρασμα από τα πάθη στη λύτρωση και στον εορτασμό της ανανέωσης και της ανάτασης.

Ας γίνουμε όλοι κοινωνοί της υπέρτατης κι ανιδιοτελούς θυσίας του Θεανθρώπου, και ας νοιαστούμε έμπρακτα για τον διπλανό μας, προσφέροντας όπου χρειάζεται χέρι βοήθειας, αλλά και χέρι συμφιλίωσης.

Το Αναστάσιμο Φως ας φωτίσει τις ψυχές όλων μας ώστε με ομόνοια κι αισιοδοξία να πορευόμαστε μακριά από το σκοτάδι.

Σας εύχομαι από καρδιάς υγεία, γαλήνη, προσωπική και οικογενειακή ευημερία.

Καλή Ανάσταση και Καλό Πάσχα!

**Ο Δήμαρχος Κισσάμου**

**Μυλωνάκης Γεώργιος**